open-index/open-wikipedia-markdown huggingface dataset:
வெ. துரையனார்

**வெ. துரையனார் அடிகள்** (மே 12, 1891 - சனவரி 5, 1973) தென்னாப்பிரிக்காவில் பிறந்து, இந்திய விடுதலைப் போராட்டத்தில் பங்குகொண்டவர்.

## வாழ்க்கைக் குறிப்பு
துரையனார் அடிகளார் வெங்கடாசலம் பிள்ளை, செல்லத்தாச்சி ஆகியோருக்கு மகனாகத் தென்னாப்பிரிக்காவில் உள்ள திரான்சுவால் என்ற இடத்தில் உள்ள ரூடிபோர்டு என்ற ஊரில் துரையனார் அடிகள் பிறந்தார். இவரின் இளமைப்பெயர் துரைசாமி என்பதாகும். தமிழறிஞர் மறைமலையடிகளாரிடம் தமிழ் படிக்க வந்த பிறகு தம் பெயரைத் துரையனார் அடிகள் என மாற்றிகொண்டவர்.

தந்தை வெங்கடாசலம் பிள்ளையின் முன்னோர்கள் மொரீசியசு, தென்னாப்பிரிக்காவிற்கு வணிகம் செய்யச் சென்றவர்கள். தென்னாப்பிரிக்காவில் இருந்தபொழுது இந்தியர்கள் நடத்திய கால்பந்து கிரிக்கெட், குத்துச்சண்டை முதலிய தற்காப்புக்கலைகளில் நன்றாகப் பயின்றவர் துரையனார் அடிகள்.

## விடுதலைப் போராட்டத்தில் பங்குபற்றல்
மகாத்மா காந்தி நடத்திய அமைதிவழி சட்டமறுப்பு இயக்கத்தில் கலந்து கொண்டு 1909 ஆம் ஆண்டில் துரையனார் அடிகள் சோகன்சுபர்க் சிறையில் அடைக்கப்பட்டார். ஒரு திங்கள் அந்தச் சிறையில் இருந்த பிறகு நீதியரசர் வெர்னோன் முன்னிலையில் நிறுத்தபட்டு, அடையாளச் சீட்டு கொளுத்தியமைக்கும், இல்லாமைக்கும் ஆறு மாதம் தண்டிக்கப்பெற்று, உள்ளூர்ச் சிறைச்சாலையில் பதினைந்து நாளும் டீப்குளுஃப் சிறையில் ஆறு மாதங்களும் அடைக்கப்பெற்றார்.

## தமிழகம் வருகை
துரையனார் தமிழ் படிக்கவென தம் தாயாருடன் தமிழ்நாடு வந்தார். சென்னையில் பல்லாவரத்தில் வாழ்ந்த மறைமலை அடிகளாரிடம் நன்கு தமிழ் கற்றார். பின்னர் மறைமலை அடிகளாரிடம் கருத்து மாறுபட்டு வெளியேறி, சுவாமிமலை வந்து 1912 முதல் தங்கியிருந்தார்.

சுவாமிமலையில் தங்கியிருந்த பொழுது கும்பகோணம் பகுதியில் நடந்த பல்வேறு இந்திய விடுதலைப் போராட்டங்களில் கலந்துகொண்டார். குறிப்பாகக் கிலாபத்து இயக்கம், மதுவிலக்கு இயக்கம், தீண்டாமை இயக்கம் உள்ளிட்ட பல போராட்டங்களில் கலந்துகொண்டு ஏழாண்டுகள் சிறைத் தண்டனை பெற்றார்.

1930 இல் திருச்சியில் நடந்த உப்புச்சத்தியாக்கிரகத் திட்டமிடல் கூட்டத்தில் கலந்து கொண்டார். 100 பேர் கொண்ட ஒரு குழுவுக்குத் தலைமையேற்று வேதாரண்யத்தில் போராட்டம் நடத்தியபொழுது கைதுசெய்யப்பட்டு, கடலூர்ச் சிறையில் அடைக்கப்பெற்றார். பின்னர் துரைசாமியார் வேலூர் சிறைக்கு மாற்றப்பட்டார். காந்தி - இர்வின் ஒப்பந்தப்படி கைதிகள் அனைவரும் விடுதலை செய்யப்பெற்றனர்.

துரைசாமியார் சட்டமறுப்பு இயக்கத்தில் (1932) ஈடுபட்டு 4 ஆண்டுகள் சிறைத் தண்டனை பெற்று, திருச்சியிலும், பின்னர் மதுரைச் சிறையிலும் இருந்தார்கள். மதுரைச்சிறையில் இருந்தபொழுது துரையனாரின் துணைவியார் துளவம்மாள் இறந்துவிட்டார்.

## அரசியலில்
1936 இல் தஞ்சாவூர் மாவட்ட காங்கிரசுக் குழுத் தலைவராகத் தேர்ந்தெடுக்கப்பட்டார். 1939 இல் குடந்தை நகரமன்ற உறுப்பினராகத் தேர்ந்தெடுக்கப்பட்டார்.

## எழுதிய நூல்கள்
**திருவியன் மதியம்* (அறவாழ்வு வலியுறுத்தும் நூல்)
**திராவிடத் தமிழர்களின் பண்டைக்கால வரலாறு*
*''வெ.துரையனார் அடிகள் தன் வரலாறு நூல் (1995, பதிப்பு: மு. இளங்கோவன்)

## மறைவு
துரையனார் 05.01.1973 இல் மறைந்தார்.

## உசாத்துணை
*தென்னாப்பிரிக்கத் தமிழர் வெ.துரையனார் அடிகள், முனைவர் மு. இளங்கோவன்

பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:தென்னாப்பிரிக்கத் தமிழர்
பகுப்பு:தமிழக எழுத்தாளர்கள்
பகுப்பு:1891 பிறப்புகள்
பகுப்பு:1973 இறப்புகள்
பகுப்பு:தஞ்சாவூர் மாவட்ட மக்கள்
வழிப்படுத்தல் நெறிமுறை

**வழிப்படுத்தல் நெறிமுறை** (*routing protocol*) என்பது வழிப்படுத்திகள் எவ்வாறு ஒன்றை ஒன்று தொடர்பு கொள்கின்றன என்பதை குறிக்கும் ஒரு நெறிமுறை. கணினி வலையமைப்பில் இரண்டு கணுக்களுக்கு இடையில் பரவவிடப்பட்ட தகவலானது எந்த வழியை வழிப்படுத்தி நெறிமுறைகளின் மூலம் தேர்ந்தெடுக்கிறது என்பதை இது தீர்மானிக்கிறது. ஒவ்வொரு வழிப்படுத்தியும் நேரடியாக இணைக்கப்பட்டுள்ள வலையமைப்புடன் மட்டும் முன்னதான அறிவைப் பெற்றிருக்கும். ஒரு வழிப்படுத்தி தனக்கு அடுத்துள்ளதுடன் முதலாவதாக தகவலை பரிமாறிக் கொள்ளும், பிறகு வலையமைப்பிற்குப் பரிமாறும். இவ்வாறு வழிப்படுத்திகள் வலையமைப்பின் இடவியல் பற்றி அறிவை பெற்றுக் கொள்கின்றன.

இணைய நெறிமுறை பாவனையில் (பல இருந்தாலும்) மூன்று வகைகளை பெரியளசில் பயன்படுத்தப்படுகின்றன:

* உள்ளக வாயில் நெறிமுறை  வகை 1, தொடர்பு நிலமை வழிப்படுத்தல் நெறிமுறைகள், எ.கா: மிகக்குறுகிய பாதையை முதலில் திறத்தல் (OSPF), இடைப்பட்ட முறையிலிருந்து இடைப்பட்ட முறைக்கு (IS-IS)
* உள்ளக வாயில் நெறிமுறை வகை 2, தொலை இயக்கு வழிப்படுத்தல் நெறிமுறைகள், எ.கா: வழிப்படுத்தல் தகவல் நெறிமுறை, உள்ளக வாயில் வழிப்படுத்தல் நெறிமுறை.
* வெளியக வாயில் நெறிமுறைகள் வழிப்படுத்தல் நெறிமுறைகளாக இணையத்தில் வழிப்படுத்தல் தகவலைப் பரிமாற பயன்படுத்தப்படுகிறது.

பல வழிப்படுத்தல் நெறிமுறைகள் கருத்துக்கான வேண்டுகோள் (*Request for Comments*) என வரையறுக்கப்பட்டுள்ளன.

## மேற்குறிப்புகள்

பகுப்பு:கணினிப் பிணையமாக்கம்
பகுப்பு:இணைய நெறிமுறைகள்
இசுடெஃபனி மெக்மாகன்

**இசுடெஃபனி மரீ மெக்மாகன் லெவேக்** (*Stephanie Marie McMahon Levesque* ( }}; பிறப்பு: செப்டம்பர் 24, 1976) ஓர் அமெரிக்கத் தொழிலதிபரும் இளைப்பாறிய தொழில்முறை மற்போர் வீராங்கனையும் ஆவார். இவர் 1998-2023 காலப்பகுதியில் உலக மற்போர் மகிழ்கலை நிறுவனத்தில் பல்வேறு செயற்பாடுகளினால் அறியப்பட்டவர்.

வின்சு மெக்மான், லிண்டா ஆகியோரின் மகளான இவர், மெக்மாகன் குடும்பத்தின் உறுப்பினராக நான்காம் தலைமுறை மற்போர் ஊக்குவிப்பாளராக உள்ளார். தனது 13-ஆவது அகவையில் உலக மற்போர் மகிழ்கலை நிறுவனத்தில் பணிபுரியத் தொடங்கினார், பல்வேறு தொழில்-சார் இதழ்களுக்கான விளம்பரத் தோற்றங்களில் பங்கேற்றார். 1999 ஆம் ஆண்டு உலக மற்போர்க் கூட்டமைப்புக்காக தி அண்டர்டேக்கரின் கதைக்களத்தின் ஒரு பகுதியாகத் தொடர்ந்து ஒளிபரப்பில் ஈடுபட்டு வந்தார். மற்போர் வீரர் டெஸ்டுடனான ஒரு சுருக்கமான திரை உறவுக்குப் பிறகு, மெக்மாகன் டிரிப்பிள் எச் (எல்ம்சுலி) என்பவரைத் திரையிலும் பின்னர் நிகழ் வாழ்க்கையிலும் திருமணம் செய்து கொண்டார் - இதன் விளைவாக மெக்மாகன்-எல்ம்சுலி பிரிவு கதைக்களம் உருவானது. ஒரு தடவை உலக மற்போர் வாகையாளர் போட்டியையும் நடத்தியுள்ளார். 2001 ஆம் ஆண்டில், தி இன்வேசன் மற்போர் நிகழ்ச்சியின் போது எக்ஸ்ட்ரீம் வாகை மற்போரின் திரைக்காட்சி உரிமையாளராக இருந்தார். அடுத்த ஆண்டு, அவர் சிமாக்டவுன் நிறுவனத்தின் பொது மேலாளராகப் பணியாற்றினார். பின்னர் தனது தந்தையுடன் "ஐ க்விட்" போட்டிக்குப் பிறகு தொலைக்காட்சியில் தொடர்ந்து தோன்றுவதை நிறுத்தினார்.

## மேற்கோள்கள்

## வெளி இணைப்புகள்

*WWECorporate.com இல் ஸ்டீபனி மக்மஹோன் 
* 

பகுப்பு:1976 பிறப்புகள்
பகுப்பு:அமெரிக்க தொழில்முறை மல்யுத்த வீரர்கள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்க தொலைக்காட்சி எழுத்தாளர்கள்
வரகு

வரகு சிறுதானிய வகைகளுள் ஒன்றாகும். இப்போதும் ஆப்பிரிக்கக் கண்டத்தில் பாரம்பரிய உணவாக பயன்பாட்டில் உள்ளது (தவறு). வரகுக்கு 7 அடுக்குத் தோல் உண்டு. இதைப் பறவைகள், ஆடு, மாடுகளால் உண்ண முடியாது. வறட்சி, நஞ்சை என அனைத்து வகை நிலங்களிலும்  வளரும். இதன் விதை ஆயிரம் வருடம் வரைக்கும் முளைப்புத் திறன் கொண்டது.

## பண்டைத்தமிழரின் உணவு தானியம்
இது பண்டை தமிழ் நாட்டில் மிகவும் பொதுவாக உட்கொள்ளப்பட்ட ஓர் உணவு தானியமாகும். இப்போது இதன் பயன்பாடு மிகவும் குறைந்து வழக்கில் இருந்து மெல்ல அருகி விட்டது. 

* வரகை அரிசிக்குப் பதிலாக இட்லி மற்றும் தோசைகளில் பயன்படுத்தலாம்.
* அரிசி, கோதுமையைக் காட்டிலும் வரகில் நார்ச்சத்து மிகவும் அதிகம்.  மாவுச்சத்தும் குறைந்து இருப்பதால், ஆரோக்கியத்துக்கு நல்லது.
* வரகில் புரதம், கால்சியம், வைட்டமின் பி ஆகியன இருக்கின்றன. தாதுப்பொருட்களும் நிரம்ப உள்ளன. மேலும், விரைவில் செரிமானம் அடைவதுடன் உடலுக்குத் தேவையான சக்தியையும் கொடுக்கும்.

## விழிப்புணர்வு
தற்போது பொதுவாக சிறுதானியங்களின் மேல் மக்களுக்கு விழிப்புணர்வு ஏற்படுவதால், வரகின் பயன்பாடு மெல்ல கூடிக்கொண்டு வருகின்றது.

வரகை சரியாக தோல் நீக்கம் செய்யாவிட்டால், தொண்டையில் அடைத்துக் கொண்டு ஒருவிதமான ஒவ்வாமையை உண்டாகும்.

## வரகின் பயன்பாடு

* வரகைக் கோவில் கும்பத்தில் வைத்து பத்திரப்படுத்துவதற்கு முக்கியமான காரணம் அதற்கு இடியைத் தாங்கும் தன்மை உள்ளது. 
* வீடுகளில் கூரை வேய்வதற்கு வரகுத்தாளை பயன்படுத்தலாம். கோடைக்காலத்தில் நல்ல குளிர்ச்சியாக இருக்கும்.

## சாகுபடி முறை

* ஆடிப் பட்டம், வரகு சாகுபடிக்கு ஏற்றது. 
* இதன் வயது 5 மாதங்கள். 
* அனைத்து மண் வகைகளிலும் சிறப்பாக வளரும். குறிப்பாக, களர் மண்ணில்கூட விளையும் தன்மையுடையது. 
* மழை பெய்து முடிந்த பிறகு, மண்ணில் அதிக ஈரம் இல்லாமல், புட்டுப்பதத்தில் இருக்கும் போது, இரண்டு சால் உழவு செய்து, ஏக்கருக்கு 7 கிலோ விதையைப் பரவலாக விதைத்து, மீண்டும் ஒரு சால் உழவு போடவேண்டும். 
* ஈரப்பதம் இருப்பதைப் பொறுத்து, 7 முதல் 10 நாட்களில் முளைப்பு எடுத்துவிடும்.
* விதைப்பு செய்த பிறகு மழை இல்லாமல் இருந்தாலும், மழை பெய்தவுடன் முளைத்து விடும். 
* களை எடுக்கத் தேவையில்லை, பூச்சி, நோய், பறவைகள் போன்ற பிரச்னையில்லை, உரம், பூச்சிக்கொல்லி தேவையில்லை.
* இளம் பயிராக இருக்கும்போது, மாடுகள் மேய்ந்தாலும், பயிர் மீண்டும் அதிகமான கிளைப்புடன் வளர்ந்து விடும்.
* நான்காம் மாதத்தில் கதிர் பிடிக்க ஆரம்பித்து, ஐந்தாம் மாதத்தில் முற்றி அறுவடைக்கு வந்து விடும். 
* ஒரு குத்துக்கு 15 முதல் 20 சிம்புகளும், சிம்புக்கு 5 முதல் 8 கதிர்களும், கதிருக்கு 150 முதல் 200 மணிகளும் இருக்கும். 
* அறுவடை செய்ய ஆட்கள் வேண்டிய அவசியமில்லை. இப்போது நடைமுறையில் இருக்கும் நெல் அறுவடை இயந்திரங்களை வைத்தே அறுவடை செய்யலாம்.
* ஏக்கருக்கு சராசரியாக 15 மூட்டை (60 கிலோ) மகசூல் கிடைக்கும்.

## கபிலர் பாடலில் வரகு
கபிலர் தன் பாடலில் (115) ஈன்றணிய மயிற் பேடையை ஒத்து வரகுக் கதிர் விளைந்திருந்தது என குறிப்பிட்டுள்ளார்.

## மருத்துவ பயன்கள்
* சர்க்கரை அளவைக் குறைக்கிறது.
* மூட்டுவலியைக் குறைக்க உதவுகிறது.
* கல்லீரலின் செயல்பாடுகளைத் தூண்டி, கண் நரம்பு நோய்களைத் தடுக்கும் குணம் உண்டு
* நிணநீர் சுரப்பிகளைச் சீராக்கும்.
* மாதவிடாய் கோளாறு கொண்ட பெண்கள் வரகைச் சமைத்து சாப்பிடுவது நல்லது.

## தொடர்புடைய சுட்டிகள்

கல்லீரலைக் காக்கும் வரகு !

## மேற்கோள்கள்

பகுப்பு:சிறு தானியங்கள்
பகுப்பு:தமிழர் உணவு தானியங்கள்
வருடு ஊடுருவு நுண்ணோக்கி

**வருடு ஊடுருவு நுண்ணோக்கி** அல்லது **வாருதல்வகை புரையூடுருவு நுண்ணோக்கி** (*Scanning Tunneling Microscope*) என்பது ஒரு பொருளின் மேற்பரப்பினை மிகவும் துல்லியத்துடன் மிக அணுகிப் பார்க்கக்கூடிய ஒரு நுண்ணோக்கி ஆகும். அதாவது அதிக பகுதிறனுடன் (பிரித்தறியும் திறனுடன்) பார்க்கமுடியும். இதன் மூலம் தனித்தனி அணுக்களையும் அறிய முடியும்.

## வேலை செய்யும் விதம்

ஒரு வாருதல்வகை புரையூடுருவு மின்னோட்ட நுண்ணோக்கி என்பது ஓர் ஊசி யையும் உடன் ஒரு கணினியையும் முதன்மையாய்க் கொண்டிருக்கும். ஆய்விற்கெடுத்துக்கொள்ளப்பட்ட பொருள் ஊசிமுனை கொண்டு வருடப்படும். காற்றிலோ வெற்றிடத்திலோ மின்னோட்டம் பாயாது என்றாலும், மீக்குறைவான மின்னழுத்த வேறுபாடு ஊசிமுனைக்கும் அப்பரப்பிற்கும் இடையில் ஏற்படுத்தப்படின், அவை நெருக்கமாகக் கொணரப்படுகையில் அவற்றிற்கிடையில் மின்னோட்டம் பாயும். 
ஊசிமுனையின் அணுக்களைப் பரப்பின் எலக்ட்ரான் மேகம் சூழ்ந்திருக்கும்போதோ அல்லது ஊசிமுனை பரப்பின் மீது பட்டுக்கொண்டிருக்கும்போதோ மட்டுமே மின்னோட்டம் பாயும். அதுவும் அவற்றிற்கிடைப்பட்ட தொலைவு அணுப்பரிமாணத்தில் இருக்கும்போது மட்டுமே இது நிகழும். அதற்கும் மேற்பட்ட தொலைவில் இப்புரையூடுருவு விளைவு புறக்கணிக்கத்தக்கதாகும்.
வருடு ஊடுருவு நுண்ணோக்கியை ஒத்த பல நுண்ணோக்கிகள் தற்போது இருந்தாலும் அதிகமாக புழக்கத்தில் இருப்பது அணுப்புற விசை நுண்ணோக்கியே ஆகும்.

பகுப்பு:நுண்நோக்கிகள்
பகுப்பு:செருமானியக் கண்டுபிடிப்புகள்
பூங்கனி (இதழ்)

**பூங்கனி** என்பது வவுனியாவைத் தளமாகக் கொண்டு வெளிவந்த சிறுவருக்கான மாத இதழாகும். இது 2005 ஏப்ரலில் இருந்து வெளிவர ஆரம்பித்தது. சிறுவர்களுக்கான கதைகள், கட்டுரைகள், போட்டிகள், தொடர்கதைகள், சிறுவர்களின் படைப்புகள் என பல்வேறு விடயங்களைத் தாங்கி வெளிவந்தது. இதன் ஆசிரியர் கே. ஆர். றஜீவன் ஆவார்.

பகுப்பு:ஈழத்து சஞ்சிகைகள்
அமாண்டா பைன்ஸ்

**அமண்டா லாரா பைன்ஸ்** (*Amanda Laura Bynes*, பிறப்பு ஏப்ரல் 3, 1986) ஓர் அமெரிக்க நடிகையும் கை நகங்களை அழகுபடுத்தும் கலைஞரும், பாடகியும், பின்னணிக் குரல் அளிப்பவரும் ஆவார். 1990கள் மற்றும் 2000களில் இவர் தொலைக்காட்சி மற்றும் திரைப்படங்களில் பணியாற்றியதற்காக மிகவும் பிரபலமானவர். நிக்கலோடியோன் தொலைக்காட்சியின் நகைச்சுவைத் தொடரான ​​*ஆல் தட்* (1996-2000) மற்றும் அதன் *ஸ்பின்ஆஃப் தி அமண்டா ஷோ* (1999-2002) ஆகியவற்றில் 1990களின் பிற்பகுதியிலும் 2000களின் முற்பகுதியிலும் அமண்டா பைன்ஸ் குழந்தை நடிகையாக பிரபலமடைந்தார். 2002 முதல் 2006 வரை, *டபிள்யுபி* தொலைக்கட்சியின் ​​*வாட் ஐ லைக் அபௌட் யூ* என்ற நகைச்சுவைத் தொடரில் அமன்டா பைன்ஸ் நடித்தார். *பிக் ஃபேட் லையர்* (2002), *வாட் எ கேர்ள் வாண்ட்ஸ்* (2003), *ஷி இஸ் தி மேன்* (2006), *ஹேர்ஸ்ப்ரே* (2007), *சிட்னி ஒயிட்* (2007) மற்றும் *ஈஸி ஏ* (2010) ஆகிய படங்களில் நடித்திருந்தார்.

இவரது மிகவும் விளம்பரப்படுத்தப்பட்ட தனிப்பட்ட வாழ்க்கையில், இவர் மனநலம் மற்றும் பிற பிரச்சினைகளுடன் போராடினார். மேலும் ஆகஸ்ட் 2013 முதல் மார்ச் 2022 வரை ஒரு பாதுகாவலரின் கீழ் இருந்தார். அமண்டா 2010 இல் நடிப்பிலிருந்து ஓய்வு பெற்றார். 2023 இல், ஒரு கை நகக்கலை நிபுணராக தனது புதிய வாழ்க்கையை அறிவித்தார்.

## ஆரம்ப கால வாழ்க்கை
அமன்டா பைன்ஸ் லாஸ் ஏஞ்சல்ஸின் புறநகர்ப் பகுதியான கலிபோர்னியாவில் உள்ள தௌசண்ட் ஓக்ஸில் பிறந்து வளர்ந்தார். பல் உதவியாளர் மற்றும் அலுவலக மேலாளரான *லின்* (என்கிற *ஆர்கன்*) மற்றும் பல் மருத்துவரான *ரிக் பைன்ஸ்* ஆகியோருக்கு பிறந்த மூன்று குழந்தைகளில் அமன்டா இளையவர். கத்தோலிக்கரான அமன்டாவின் தந்தை ஐரிய, லிதுவேனிய மற்றும் போலந்து வம்சாவளியைச் சேர்ந்தவர்.  போலந்து, உருசியா மற்றும் உரோமானிய வம்சாவளியைச் சேர்ந்த கனடிய தம்பதியரின் மகளாக, யூதத் தாய்க்கு பிறந்தார்.

## மேற்கோள்கள்

## வெளி இணைப்புகள்

* 
* 
* 

பகுப்பு:வாழும் மக்கள்
பகுப்பு:அமெரிக்க குரல் நடிகைகள்
பகுப்பு:அமெரிக்க தொலைக்காட்சி நடிகைகள்
பகுப்பு:அமெரிக்கத் திரைப்பட நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:1986 பிறப்புகள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்கப் பாடகிகள்
அந்திரேயா (திருத்தூதர்)

**புனித அந்திரேயா** (அ) **புனித பெலவேந்திரர்** (*Saint Andrew*, கிரேக்கம்: Ἀνδρέας, *அந்திரேயாஸ்*; 1ம் நூற்றாண்டில் வாழ்ந்தவர்), இயேசுவின் பன்னிரு திருத்தூதர்களுள் (அப்போஸ்தலர்களுள்) ஒருவர். இவர் புனித பேதுருவின் சகோதரர். கலிலேயாவின் பெத்சாயிதா நகரில் பிறந்தவர், மீன் பிடித்து வந்தார். திருமுழுக்கு யோவானிடம் சீடராயிருந்தார். பின்னர் இயேசுவோடு சேர்ந்தார். இயேசு திருமுழுக்கு பெற்ற மறுநாள் அந்தப் பக்கமாய் செல்வதைக் கண்ட திருமுழுக்கு யோவான், அவரைச் சுட்டிக்காட்டி, "இதோ! கடவுளின் ஆட்டுக்குட்டி!" என்றார் . உடனே இவர் இயேசுவை பின் தொடர்ந்தார். இயேசுவின் அழைப்புக்கிணங்கி ஓர் இரவும் பகலும் அவரோடு தங்கினார். அடுத்த நாள் தன் சகோதரன் பேதுருவையும் அழைத்து வந்தார். கானாவூர் திருமணத்திற்கு இயேசுவோடு வந்திருந்தார். இயேசு அப்பங்களை பருகச் செய்த போது, ஒரு சிறுவனிடம் ஐந்து அப்பமும், இரண்டு மீன்களும் உள்ளதென்று சொன்னவர் இவரே. கோவிலின் அழிவை முன்னறிவித்த போது 'அழிவு எப்போது வரும்?' என கேட்டவர் இவரே.

தூய ஆவியின் வருகைக்குப் பிறகு கப்பதோசியா, கலாசியா, மாசிதோனியா, பைசண்டைன் பேரரசு மற்றும் பல இடங்களில் மறைபணி புரிந்தார்.

thumb|left|புனித அந்திரேயா சிலுவையில் அறையப்படல்
பத்ராஸில் 'X' வடிவ சிலுவையில் அறையப்பட்டு கொல்லப்பட்டார். அச்சிலுவையைக் கண்டதும், "உன்னில் தொங்கி என்னை மீட்டவர், உன் வழியாய் என்னை ஏற்றுக் கொள்வாராக" என்றார். புனித அந்திரேயா ஆலயம், பத்ராசில் இவரது புனித பண்டம் வைக்கப்பட்டுள்ளது.

[thumb|left|புனித அந்திரேயா ஆலயம், [பத்ராஸ்]]

## மேற்கோள்கள்

பகுப்பு:கிறித்தவப் புனிதர்கள்
பகுப்பு:திருத்தூதர்கள்
பகுப்பு:கிறித்தவ மறைசாட்சிகள்
பகுப்பு:முதலாம் நூற்றாண்டு பிறப்புகள்
பகுப்பு:முதலாம் நூற்றாண்டு இறப்புகள்
வனத்து சின்னப்பர்

**புனித வனத்து சின்னப்பர்** (Paul of Thebes, காப்டிக்: ⲘⲉⲧⲢⲉⲙ̀ⲛⲭⲏⲙⲓ; 1ம் நூற்றாண்டில் வாழ்ந்தவர்), முதல் கிறிஸ்தவ வனவாசி ஆவார்.

தேசியுஸ் அரசன் வேத கலகத்தை தொடங்கிய போது, இவர் காட்டுக்கு ஓடிப்போனார். அங்கே ஒரு மலைக் குகையில் வாழ்ந்து வந்தார். அப்போது இவருக்கு வயது இருபத்திரண்டு. 42 ஆண்டுகளாக அக்குகைக்கு அருகே இருந்த ஈஞ்சு மரக்கனியை உண்டு, அருகிலிருந்த அருவியில் நீர் அருந்தி வாழ்ந்துவந்தார். அதன் பின்பு ஒரு காகம் கொண்டுவந்த ரொட்டியை தினமும் உண்டு வாழ்ந்தார்.

புனித ஜெரோம் தனது வித்தே பத்ரும் (*Vitae Patrum*) என்னும் நூலில் புனித வனத்து சின்னப்பரின் 113-ஆம் அகவையில் அவரை சந்தித்ததையும், ஒரு பகல், ஒரு இரவு உரையாடியதையும் குறிப்பிட்டிருக்கிறார். அடுத்த முறை சந்திக்க சென்ற போது, இவர் இறந்து போயிருந்ததாகவும், இரு சிங்கங்களின் துணையோடு இவரை புதைத்ததாகவும் குறிப்பிடுகிறார்.

இரண்டு சிங்கம், ஈஞ்சு (ஈச) மரம் மற்றும் காகம் இவரது சின்னமாக கருதப்படுகின்றன.

## மேற்கோள்கள்

பகுப்பு:கிறித்தவப் புனிதர்கள்
பகுப்பு:341 இறப்புகள்
நிக்கலசு

**புனித நிக்கோலஸ்** என்பது துருக்கியின் மிரா நகரின் புனித நிக்கலசுக்கு வழங்கப்படும் பெயராகும். தனது வாழ்நாளில் இரகசியமாக பரிசுகளை வழங்கும் பழக்கத்தை கொண்டிருந்த இவர் தற்காலத்தில் தமிழில் கிறித்துமசு தாத்தா, நத்தார் தாத்தா, என அழைக்கப்படுகிறார். நெதர்லாந்திலும் வடக்கு பெல்ஜியத்திலும் செயிண்ட் நிக்கோலஸ் அல்லது சண்டிகிலாஸ் என அழைக்கப்படுகிறார். இவர் கிபி 4வது நூற்றாண்டில் இன்றைய துருக்கியின் மிரா நகரில் வசித்தார்.

இந்த சரித்திர ஆளுமையின் தாக்கத்தினால் உருவான கற்பனை பாத்திரம் யேர்மனியில் *சண்க்ட் நிகொலவுஸ்* எனவும் நெதர்லாந்து மற்றும் பிலாண்டர்சில் *சிண்டெர்கிலாஸ்* எனவும் அழைக்கப்பட்டது, இந்த கற்பனை பாத்திரமே இன்றுள்ள சண்ட குலோஸ் பாத்திரத்துக்கு வித்திட்டது. சிண்டெர்கிலாஸ் நெதர்லாந்திலும் பிலாண்டர்சிலும் முக்கியமான விழாவாகும். இந்நாளில் சரித்திர மனிதரன புனித நிக்கோலஸ் நினைவு கூறப்பட்டு வணங்கப்படுகிறார். புனித நிக்கோலஸ், பல நாடுகளினதும் நகரங்களதும் காப்பாளராகவும் வழிப்படப்படுகிறார்.

## இவற்றையும் பார்க்கவும்
* புனிதர்

பகுப்பு:கிறித்தவப் புனிதர்கள்
பகுப்பு:கத்தோலிக்க ஆயர்கள்
பகுப்பு:கிறித்துமசு
பகுப்பு:270 பிறப்புகள்
பகுப்பு:343 இறப்புகள்
குடல்வாலழற்சி

**குடல்வாலழற்சி** (Appendicitis) அல்லது குடல்வால் அழற்சி என்பது மனித உடலில் பயனற்ற ஒரு உறுப்பான குடல்வாலின் வீக்கமாகும். குடல்வாலானது, பெருங்குடல் ஆரம்பிக்கின்ற இடத்தில் ஒரு சிறிய குழாய் போன்ற வடிவில் காணப்படுகிறது.  நார்பொருள் குறைவாகவுள்ள உணவுப் பொருள்களை உண்ணுகின்ற நிலையிலேயே இந்த குடல்வாய் வீக்கம் ஏற்படுவதற்கான வாய்ப்புகள் அதிகரிக்கிறது.

இவ்வாறு குடல்வால் அழற்சி ஏற்படுகின்ற பட்சத்தில் குடல்வால், அறுவைச் சிகிச்சையின் மூலம் அகற்றப்படும். ஆனாலும், காலம் தாமதமானால், குடல்வால் வெடித்து, வயிற்றறைக்குள் நோய்த் தொற்றுகள் ஏற்பட வழிகோலும். இவ்வாறு குடல்வால் வெடித்து, வயிற்றறைக்குள் தொற்றுண்டாகும் பட்சத்தில், அது வயிற்றறையுரை அழற்சி (Peritonitis) என்று வழங்கப்படுகிறது.

## புற இணைப்புகள்
* குடல்வாலழற்சி   

பகுப்பு:அழற்சி
பகுப்பு:வயிற்றுவலி நோய்கள்

## மேற்கோள்கள்
செரியாமை

**செரியாமை** அஜீரணத்தைத் தீர்க்க சீரணப்பாதையை சுத்தம் செய்தலே சரியான தீர்வு.சீரணமாகக் கூடிய லேசாக வேகவைத்த காய்கறிகள் மற்றும் மோர் ஆகியவற்றை கொடுக்கலாம்.சீரணமாகாத உணவுகளை உடனே வெளியேற்றும் குணம் பழங்களுக்கு மட்டுமே உண்டு. சீரணக் கோளாறுகளை குணப்படுத்தும் சிறந்த பழம் எலுமிச்சை பழம்.

மேலும் கீழ்க்கண்ட ஆலோசனைகள் அஜீரணத்தைத் தீர்க்க உதவியாக இருக்கும் :

* உணவு அருந்தும்போது தண்ணீர் அருந்தக் கூடாது, சாப்பிடும் முன் அரை மணி நேரத்திற்கு முன்னதாக அல்லது சாப்பாட்டிற்குப் பிறகு 1 மணி நேரம் கழித்து நீர் அருந்தலாம்.
* சாப்பிடுவதில் அவசரம் கூடாது. உணவை நன்றாக மென்று விழுங்க வேண்டும்.
* வயிறு முட்ட சாப்பிடக் கூடாது.
* பசியில்லாதபோது சாப்பிடக் கூடாது.
## வெளி இணைப்புகள்

பகுப்பு:நோய்கள்
தைமஸ் சுரப்பி

தைமஸ் சுரப்பி,மார்பு இடைச்சுவர்( Mediastinum)பகுதியில் மார்பெளும்பிர்க்கும்,பெரிகார்டியத்திர்க்கும் இடையில் உள்ளது. இருகதுப்புகள் கொண்ட இவ்வுறுப்பு சற்றேரக்குறைய  முக்கோண வடிவமுடையது. இதன் அளவு நமது வயதைப்பொருத்து மாறுபடும். பிறந்த குழந்தையின் உடலில் தைமசின் எடை 10-15 கிராம்கள் ஆகும்.  தைமஸ் கதுப்பினச் சுற்றிலும் மெல்லிய இணைப்புத் திசுவினாலான உறை உள்ளது. தைமஸ், இரண்டு அடுக்குகளைக் கொண்டது. உட்புற அடுக்கு மெடுல்லா எனப்படும். வெளிப்புறமாக புரணி அல்லது கார்டெக்ஸ் பகுதிஉள்ளது. இப்பகுதியில் லிம்போசைட்டுகள்   காணப்படுகின்றன.

பகுப்பு:மார்பு
பகுப்பு:பாலூட்டிகளின் உடற்கூறியல்
அடிநாச் சுரப்பிகள்

250px|right**அடிநாச் சுரப்பிகள்**  அல்லது அடிநாச் சதை என்பது மனித உடலின் மிகப்பெரிய நிணநீர்ச் சுரப்பிகளாகும். ஆங்கிலத்தில் இதனை டான்சில் (Tonsil) என அழைப்பர். அடிநாச் சதை தொண்டையில் உணவுக்குழலுக்கு இருபுறமும் அமைந்துள்ளன. இவை முட்டை வடிவில் உள்ளன. தசையால் ஆனவை. இவை ஒரு வகையான நிணசீர் திசுவைச் சேர்ந்தவை.  இவை வாயின் உட்புறத்தில் அமைந்துள்ளன. இதன் மூலம்  மூசுக்குழல், உணவுக்குழல் இன்னும் அடுத்துள்ள பொந்துகளையும் கிருமிகள்,பாக்டீரியா மற்றும் பிற வேதிப்போருட்களின் தாக்குதலிலிருந்து உடலைப் பாதுகாக்க உதவுகின்றன.  எனினும் சில சமயங்களில் அடிநாச்சதை அழற்சி அடைவதுமுண்டு. அப்போது அப்பகுதி நுண்கிருமிகள் வாழுமிடமாக மாறிவிட ஏதுவாகிறது. இதன் மூலம் இதயம், சிறுநீரகம் போன்ற உறுப்புகள் பாதிப்படைய நேர்கிறது. அத்தகைய தருணங்களில் இவ்வழற்சியைப் போக்க அறுவை மூலம் அடி நாச்சதைகள் அகற்றப்படுகின்றன. இந்த அறுவைச் சிகிச்சியால் பாதிப்பு ஏதும் ஏற்படுவதில்லை.  பெரியவர்களின் தொண்டைப் பகுதியில் இவை படிப்படியாக மறைந்து விடலாம். தொண்டைப் பகுதியின் உள்சுவற்றில் மூன்று வகை டான்ஸில்கள் உண்டு. இவற்றில் மேல் அண்ண டான்சிள்களே, வழக்கத்தில் டான்ஸில்கள் எனக் குறிப்பிடப்படுகின்றன. இவை உள் நாசியறை தொண்டைப்பகுதியில் இணையும் இடத்திலுள்ளன. நாக்கின் அடிப்பரப்பில் உள்ள நிணநீர்ச் சுரப்பிகள் நாக்குப்புற டான்ஸில்கள் எனப்படும்.

## குறிப்புகள்

## புற இணைப்புகள்
*

பகுப்பு:உடல் உள்ளுறுப்புகள்
மண்ணீரல்

**மண்ணீரல்** (*spleen*) அனேகமாக எல்லா முலையூட்டி விலங்குகளிலும் காணப்படும் முக்கியமான ஒரு உள் உடல் உறுப்பு ஆகும். இது வயிற்றின் இடது பகுதியிலுள்ளது. பழைய செங்குருதியணுக்களை குருதியிலிருந்து பிரித்தெடுத்து அகற்றுவது இதன் முக்கிய தொழிலாகும். அத்துடன் நோய் எதிர்ப்பாற்றல் முறைமையிலும் இது முக்கியப் பங்கு வகிக்கும். மண்ணீரலில்  சிவப்புக் கூழ், வெள்ளைக் கூழ் என இருவகை நிணநீர் இழையங்கள் உண்டு. இவையே உடம்பின் எதிர்ப்புசக்திக்கு மிகவும் உதவுவதாக கண்டுபிடிக்கப்பட்டுள்ளது.

## மேற்கோள்கள்

## புற இணைப்புகள்

* "spleen" from *[[Encyclopædia Britannica Online]]*
* "Spleen and Lymphatic System" , Kidshealth.org (American Academy of Family Physicians)
* "Spleen Diseases" from MedlinePlus
* "Finally, the Spleen Gets Some Respect"—*The New York Times*
* Normal range of spleen size for a given age in children

பகுப்பு:உடல் உள்ளுறுப்புகள்
பகுப்பு:நோய் எதிர்ப்பு முறைமைகள்
பகுப்பு:சுரப்பிகள்
விந்துப் பாய்மம்

thumb|பெட்ரி தட்டில் உள்ள மனித விந்துப் பாய்மம்.|alt=A round clear dish viewed from above with a translucent white liquid pooled at the bottom**விந்துப் பாய்மம்** அல்லது **விந்துப் பாய்மத் திரவம்** என்பது கருக்கட்டலுக்குத் தேவையான விந்துக்களைக் கொண்டிருக்கும் ஒரு வெண்ணிறத் திரவமாகும். இதனை ஆங்கிலத்தில் Semen அல்லது Seminal fluid என்று அழைப்பர். இது விந்துப்பை, புராஸ்டேட் சுரப்பி, கொவ்ப்பர் சுரப்பி, பல்போ-உறேதல் சுரப்பிகளால் சுரக்கப்படும். இப்பொருள் விந்து உயிரணுக்களுக்கு ஊட்டச்சத்தை வழங்குவதுடன், அவை நீந்திச் செல்லும் ஊடகமாகவும் விளங்கும். ஒருமுறை வெளியேற்றப்படும் விந்துப் பாய்மத்தில் 50 மில்லியன் விந்து உயிரணுக்கள் இருக்கலாம். புணர்ச்சியின் பொது ஆண் புணர் உறுப்பு விறைத்துப் பெரிதாகும். அவ்வுறுப்பின் அடிப்பகுதியிலிருந்து தோன்றும் தசை இயக்கங்களால் விந்துப் பாய்மம் விசையுடன் பெண்ணின் கலவிக் கால்வாயினுள் பீச்சப்படும்.

## மேலும் காண்க
* விந்துக் கொடை

## மேற்கோள்கள்

## வெளி இணைப்புகள்

* 
* SUNY Podcast – Semen study results
* 

பகுப்பு:உயிரணுவியல்
பகுப்பு:ஆண் இனப்பெருக்கத் தொகுதி
பகுப்பு:விந்து
பகுப்பு:உடல் திரவங்கள்
முன்னிற்கும் சுரப்பி

thumb|right|220px|விந்துப்பை அல்லது விந்துநீர்ச்சுரப்பி
**புராசுட்டேட் சுரப்பி** அல்லது **முன்னிற்கும்சுரப்பி**  என்னும் பகுதி சிறுநீர்ப்பைக்குக் கீழே சிறுநீர்க்குழாய் *(urethra)* தொடங்கும் இடத்தருகே உள்ளது. இது சற்று வலுவான சுரப்பித் தன்மையும், நார்த் தசைத் தன்மையும் கொண்டிருக்கும். இவ்வுறுப்பு 5 செ.மீட்டர் குறுக்களவு உடையது. இதன் எடை 8 கிராம் ஆகும். புராசுட்டேட் சுரப்பியின் தசைத் தன்மையால் விந்து நீர்மம் கலவியின் போது கட்டுப்பாடுடன் விந்து பீச்சு நாளங்களால் செலுத்தப்படுவது எளிதாகிறது. வயது முதிரும் நிலையில் இச்சுரப்பி பெரிதடைகின்றது. இதனால் சிறுநீர் கழித்தலில் தடைகள் ஏற்படுகின்றன. அது மட்டும் அல்லாமல் புராசுட்டேட் புற்றுநோய் ஏற்படவும் வாய்ப்புள்ளது.

## மேற்கோள்கள்

பகுப்பு:உடற்கூற்றியல்
பகுப்பு:ஆண் இனப்பெருக்கத் தொகுதி
பகுப்பு:சுரப்பிகள்
பசலிப்பழம்

**கிவி பழம்** அல்லது **பசலிப்பழம்** (*kiwifruit*) என்பது தோல் பச்சையாகவும், உள்ளே சிறிய கருப்பு விதைகளுடன் பச்சை, மஞ்சள் கலந்த சதையுடனும் இருக்கும் பழம் ஆகும்.

## பசலிப்பழத்தின் சுவையும் பயனும்
இதை நாம்,  கேக், பாஸ்ட்ரி ஆகியவற்றின் மீது அழகுக்காக வைத்திருப்பதைப் பார்த்திருக்கலாம். பழத்தின் சுவை புளிப்பு அல்லது துவர்ப்பாக இருக்கலாம். பசலிப்பழத்தைத் தொடர்ந்து சாப்பிட்டு வந்தால் ஒட்டுமொத்த உடல்நலனுக்கு நல்லது என்று ஆய்வில் கூறப்பட்டுள்ளது.

## பசலிப்பழத்தில் உள்ள உயிர் சத்துக்கள்
அதில் உடல் நலனுக்குத் தேவையான சத்துக்கள் கொட்டிக் கிடப்பதாக அண்மைய ஆய்வு தெரிவிக்கிறது. ட்ரிவோலி கிராண்ட் ஓட்டல் நிபுணர் பாட் பசலிப்பழத்தில் ஏராளமான தாதுப்பொருட்கள், உயிர்ச்சத்துக்கள் உள்ளன என்று கூறியுள்ளார்.

"சிட்ரஸ்" ரக பழமான அதில் விட்டமின் "ஏ", "சி", "இ" அதிகம். தோல், இதய நோய்கள், புற்றுநோய், உடல் பருமன் உட்பட்ட பல நோய்களிலிருந்து இருந்து விட்டமின் சி நம்மைக் காக்கிறது.

விட்டமின் "சி" யின் பணிகளை விட்டமின் "இ" அதிகரிக்கும். இந்த இரண்டும் பசலிப்பழத்தில் அதிகம். இவை நமது உடலை எல்லா நோய்களில் இருந்தும் காக்கும் எதிர்ப்பு சக்தியை அளிக்கின்றன.

## மேற்கோள்கள்

பகுப்பு:பழங்கள்
சில்லும் அச்சாணியும்

**சில்லும் அச்சாணியும்** ஒரு எளிய பொறி ஆகும். இது முதலாம் வகுப்பு நெம்புகோல் ஒன்றின் மாற்றியமைக்கபட்ட வடிவமாக அச்சுபற்றி சுழலும் செயற்பாட்டைக் கொண்டது. உட்புறம் அச்சாணியும் வெளிப்புறம் சில்லும் காணப்படும். எ.கா: ஈருளியின் சில்லு(Bicycle wheel),புரியாணிச் செலுத்தி(Screw driver)

பகுப்பு:பொறிகள்
பகுப்பு:ஊர்தி தொழில்நுட்பம்
குடல்

**குடல்** என்பது, இரையகக் குடற்பாதையின் ஒரு பகுதியாகும். இது இரைப்பையின் பக்கத்தில் அமைந்துள்ளது அல்லது நமதின் வயிறில் உள்ளது என்றும் கூறலாம். குடல் மனித உள்ளுருப்புகளில் முக்கியமானது ஆகும்.குடல் இருவகைகள் உண்டு அவை சிறுகுடல் மற்றும் பெருங்குடல் என்று இருவகைப்படும்.

## குடல் வகைகள்

### சிறுகுடல்
உயிரியலில் **[[சிறுகுடல்]]** (small intestine) என்பது, இரையகக் குடற்பாதையின் ஒரு பகுதியாகும். இது இரைப்பைக்கும், பெருங்குடலுக்கும் இடையில் அமைந்துள்ளது. இது, முன்சிறுகுடல், நடுச்சிறுகுடல், பின்சிறுகுடல் என மூன்று பகுதிகளாக உள்ளது. இங்குதான் பெரும்பாலான சமிபாடு நிகழ்கிறது. சிறுகுடலின் உட் சுவரிலிருந்து நீட்டிக்கொண்டிருக்கும் விரலிகள் என்னும் அமைப்புகள் ஊட்டப் பொருள்களை உறிஞ்சி குருதிக்குள் அனுப்புகின்றன.. 
 ஐந்து வயதுக்கு மேற்பட்ட மனிதரில் சிறுகுடலின் நீளம் 4 மீட்டருக்கும் 7 மீட்டருக்கும் இடையில் காணப்படும். சிறுகுடலின் பகுதிகள் பின்வருமாறு அமைந்திருக்கும்:

* முன்சிறுகுடல்: 26 சமீ (9.84 அங்) நீளம்.
* நடுச்சிறுகுடல்: 2.5 மீ (8.2 அடி) நீளம்.
* பின்சிறுகுடல்: 3.5 மீ (11.5 அடி) நீளம்.

சிறுகுடல், பெருங்குடலிலும் 4 - 5 மடங்கு நீளம் கொண்டு பெரியதாக இருந்தாலும், இதன் விட்டம் சிறியதாக இருப்பதால் சிறுகுடல் என்று அழைக்கப்படுகிறது. சராசரியாக, வளர்ந்த மனிதரில் சிறுகுடல் 2.5-3 சமீ விட்டம் கொண்டதாகவும், பெருங்குடல் 7.6 சமீ விட்டம் கொண்டதாகவும் இருக்கின்றன.

### பெருங்குடல்
**[[பெருங்குடல்]]** திண்மக் கழிவுகளுக்கான ஒரு சேமிப்புக் குழாய் ஆகும். பெருங்குடலின் முக்கிய செயற்பாடு மலத்தில் இருந்து நீர், உப்புக்கள் என்பவற்றைப் பிரித்து எடுப்பதாகும். பாலூட்டிகளில் இது ஏறு பெருங்குடல், இறங்கு பெருங்குடல், குறுக்குப் பெருங்குடல், நெளிபெருங்குடல் என நான்கு பகுதிகளை உள்ளடக்கியுள்ளது. பெருங்குடல்வாயில் இருந்து இறங்கு பெருங்குடல் தொடக்கம் வரையுள்ள பகுதி வலது பெருங்குடல் எனவும் மீதி இடது பெருங்குடல் எனவும் அழைக்கப்படுவது உண்டு.

மேற்கோள்கள்

பகுப்பு:உடற்கூற்றியல்
விந்துச் சுரப்பி

**விந்துச் சுரப்பி** ஆணுக்குரிய இனப்பெருக்கத் தொகுதியின் முக்கிய பகுதி ஆகும். மனிதனிற்கு இரண்டு விந்துச் சுரப்பிகள் உண்டு. இவற்றை முதல்நிலை இனப்பெருக்க உறுப்புகள் என்று கூறலாம். இவை விரைபையுனுள் ஓர் சிறப்புத் திசுவால் நிறுத்தப்பட்டுள்ளன. விந்துச் செல்கள் வெப்பம் உணர் தன்மையுடையவை. இவற்றின் வளர்ச்சி உடல் வெப்பத்தில் பாதிப்படையலாம். எனவே இவையும் விந்து நாளத்திரளும் உடலுக்கு வெளியே விரைப்பையில்லுள்ளன . இங்கு வெப்பம் குறைவு. இடது விந்துச் சுரப்பி 1 செ. மீட்டர் இறங்கியிருக்கும். இச்சுரப்பி 4-5 செ.மீட்டர் நீளமும் , 2-5 செ.மீட்டர் அகலமும் உடையது. இதன் எடை 10.5 - கிராம் ஆகும். விந்துச் சுரப்பியின் வெளிப்புறத்தில் டியூநிக்க அல்பு ஜினியா எனும் வெண்மை நிற உரையுள்ளது. உட்புறமாகச் சுரப்பியினுள் பல முழுமையற்ற இடைசுவர்கள் உள்ளன. இச்சுவர்கள் விந்துச் சுரப்பியின் - சிறு கதுப்புகலாகப் பிரிக்கின்றன. இவற்றினுள் விந்தாக்க நுன்குலல்களும் 
இடைஈட்டுச் செல்கள் அல்லது லீடிக் செல்களும் உள்ளன. விந்துச் செல்கள் நுன்குலல்கலினுள் தோன்றும்.

பகுப்பு:ஆண் இனப்பெருக்கத் தொகுதி
இளம் பெண்

thumb|right|200px**இளம்பெண் (girl)**  என்பவர் மனிதரின் பெண் பாலினைக் குறிப்பதாகும், பொதுவாக ஒரு பிள்ளை அல்லது பருவ வயதுடையவர்களைக் குறிப்பது . முதிர் அகவையரைத்  துல்லியமாகக் குறிக்க பெண் எனும் சொல் பயன்படுகிறது. இருப்பினும், *பெண்* என்ற சொல் *இளம் பெண்* உட்பட பிற அர்த்தங்களுக்கும் பயன்படுத்தப்படுகிறது, மேலும் சில சமயங்களில் *[[மகள்]]*, அல்லது *[[பெண் நண்பர்|பெண் நணபருக்கு]]*  ஒத்த பொருளாகவும் பயன்படுத்தப்படுகிறது.  சில சூழல்களில், இளம்பெண் என்பது பெண்ணுக்கு மாற்றாகப் பயன்படுத்துவது இழிவானதாக கருதப்படலாம்.

ஒவ்வொரு சமூகத்திலும் பெண்களின்  சமூக நிலை மற்றும் அவர்கள் நடத்தப்படும் விதமானது பெண்களின் உரிமைகளுடன் நெருக்கமாகத் தொடர்புடையது. சமூக நிலையில்  கடைநிலையில் இருக்கும் கலாச்சாரத்தில்  பெண்கள் தங்களது பெற்றோர்களுக்குத் தேவையற்றவர்களாகவே கருதப்படுகிறார்கள்.மேலும், பெணகளுக்கான உரிமைகள் வழங்குவதிலும் பாரபட்சம் காட்டப்படுகிறது.

## சொற்பிறப்பியல்
கிபி 1250 முதல் 1300 வரை நடுக்காலத்தில் *பெண்* என்ற ஆங்கிலச் சொல் முதன்முதலில் தோன்றியது. இது பண்டைய ஆங்கில வார்த்தையான *ஜெர்லே* ( *கேர்லே* அல்லது *குர்லே* என்றும் உச்சரிக்கப்படுகிறது) என்பதிலிருந்து வந்தது. இதற்கு *உடை* அல்லது *ஆடை எனப்* பொருள்படும்.  சில இடங்களில் ஆகு பெயராக பயன்படுகிறது. 1400 களின் பிற்பகுதி வரை, இந்த வார்த்தை இரு பாலின குழந்தை என்றும் 1500 ஆம் நூற்றாண்டின் பிற்பகுதியில் இருந்து 'பெண் குழந்தை' என்றும் அறியப்படுகிறது.

## பெண் எனும் சொல்லிற்கான பயன்பாடு
*பெண்* என்ற சொல் சில சமயங்களில் வயது வந்த பெண்ணைக் குறிக்கப் பயன்படுத்தப்படுகிறது, பொதுவாக இள வயது பெண்களை. இந்த பயன்பாடு தொழில்முறை அல்லது பிற முறையான சூழல்களில் இழிவானதாகவோ அல்லது அவமரியாதைக்குரியதாகவோ கருதப்படலாம், அதே போல் வயது வந்த ஆண்களுக்கு *[[சிறுவன்]]* என்ற சொல்லைப் பயன்படுத்துவது இழிவாகக் கருதப்படலாம். எனவே, இந்த பயன்பாடு பெரும்பாலும் தவிர்க்கப்பட வேண்டியதாகக் கருதப்படுகிறது.

## வரலாறு
உலக வரலாற்றில் இளம் பெண்களின் நிலை பரவலாக அனைத்துக் கலாச்சாரத்திலும் பெண்களின் நிலையுடன் நெருக்கமாக தொடர்புடையது. ஆண்களுக்கு நிகராக பெண்கள் மதிக்கப்படும் இடங்களிலும், அவர்களின் தேவைகளுக்கு முன்னுரிமை அளிக்கப்படும் இடங்களிலும் பெண்கள் மகிழ்ச்சியாக உணர்கிறார்கள்.

## பெண்கல்வி
பெண்களுக்கு கல்வி வழங்கப்படும் முக்கியத்துவமானது ஆண்களை ஒப்பிடுகையில் குறைவாகும். ஐரோப்பாவில், அச்சு இயந்திரம் மற்றும் கிறித்தவச் சீர்திருத்த இயக்கம் ஆகியவற்றின் பரவலாக்கத்திற்கு முன்னர் பெண்கள் கல்வியறிவு பெறுவது என்பது அரிதானதாகவே இருந்தது.  இங்கிலாந்தின் முதலாம் எலிசபெத் பெண்கள் கல்வியறிவு பெறக்கூடாடது என்பதற்கு விதிவிலக்காக இருந்த குறிப்பிடத்தகுந்த பெண் ஆவார். இவரது தாய் ஆன் பொலின் துக்கிலிடப்பட்ட பின்னர் அரியணைக்கான வாரிசாக இருந்த இவர் அரசியல் சூழ்ச்சியால் ஆபத்தான நிலையில் இருந்தார்.மேலும் முறைகேடாகப் பிறந்தவராக கருதப்பட்டார். இவரது கல்வி பெரும்பாலும் இங்கிலாந்தின் எட்டாம் ஹென்றியால் புறக்கணிக்கப்பட்டது. இவரது மரணத்திற்குப் பிறகு அவரது மனைவியான கேத்தரின் பார், எலிசபெத்தின் உயர் அறிவுத்திறனில் ஆர்வம் காட்டினார், மேலும்  எலிசபெத்தின் 9 வயதில் இருந்து அவருக்கு மனநிறைவு ஏற்படக்கூடிய கல்வியை வழங்குவதற்கான முடிவை ஆதரித்தார். அந்த சமயத்தில் உயர்குடி ஆண்களுக்கு இணையான கல்வியறிவைப் பெற்றார். இவர் இலத்தீன், கிரேக்கம், எசுப்பானியம், பிரெஞ்சு, தத்துவவியல், வரலாறு, கணிதம் மற்றும் இசை ஆகியவற்றில் கல்வி கற்றார். எலிசபெத்தின் உயர்தரக் கல்வி அவர் வெற்றிகரமான மன்னராக வளர உதவியது என்று கருதப்படுகிறது.
## சான்றுகள்



பகுப்பு:குழந்தைப் பருவம்
பகுப்பு:பெண்கள்
விந்து நாளத்திரள்

**விந்து நாளத்திரள்** அல்லது **விந்தக சுருட்டுக் குழாய்** (*எபிடைமிஸ்*) என்பவை ஆண் இனப்பெருக்கத் தொகுதி உறுப்புக்களாகும்.  இவை ஈரடுக்குக் கொண்ட சூடோஸ்ட்ராடிபைடு எபிதீலியம் செல்களால் ஆனவை. இவ்வுறுப்பு விந்துச் சுரப்பியிலிருந்து வெளிவரும் பல வளைவுகளைக் கொண்ட நுன்குழல்களால் ஆனது. இது விந்துச் சுரப்பியின் பின் பகுதியில் இருக்கும். இவ்வுறுப்பினுள் விந்தணுக்கள் வளர்ந்து முதிர்ச்சியடைகின்றன. விந்து வெளியேற்றுக் குழாய் மூலமாக ஆண்குறியுடன் இணைக்கப்பட்டுள்ளன.
## பாகங்கள்
இவற்றை மூன்று பாகங்களாகப் பிரிக்கலாம்:
* தலைப்பகுதி  (*Caput*)
* மெய்யம்  (*Corpus*) 
* வால் பகுதி  (*Cauda*)
## பயன்கள்
விந்துச் சுரப்பியில் உருவான விந்தணு நாளத்திரளின் தலைப்பகுதிக்குச் செல்கின்றன; பின்னர் மெய்யம் வழியே வால்பகுதிக்குச் சென்று அங்கு  தேக்கப்படுகின்றன. விந்துச் சுரப்பியில் உருவான விந்தணு விந்து தள்ளலுக்கு தகுதியானவை அல்ல. அவற்றால் நீந்தவோ  சூல்முட்டையை கருக்கட்டவோ இயலாது. வால்பகுதிக்குச் செல்லும்போது விந்தணுவால் கருக்கட்ட இயலும். இங்கு விந்தணுக்கள் விந்து வெளியேற்றுக் குழாய்கள் வழியாக விந்துப் பாய்மக் குமிழ்களுக்கு மாற்றப்படுகின்றன. இன்னும் நீந்த முடியாத விந்தணுக்கள் தசை குறுக்கங்களால் இக்குமிழ்களுக்கு மாற்றப்படுகின்றன. விந்துப் பாய்மக் குமிழ்களில் இறுதிநிலைக்கு தயாராகின்றன.

## நோய்
எபிடைமிசிற்கு ஏதேனும் காயமோ தொற்றோ ஏற்பட்டால் எபிடைமிடிசு எனப்படும் நாளத்திரள் அழற்சி ஏற்படுகிறது. மிகுந்த வலி உண்டாக்கும் இந்த நோய் குணமாக பல நாட்களாகலாம். சில நேரங்களில் விந்துச் சுரப்பியையே நீக்க வேண்டியிருக்கும். இதற்கான காரணங்கள் முழுமையாக அறியப்படவில்லை. எனவே சிகிச்சையும் பலதரப்பட்டவை. சில மருத்துவர்கள் நுண்ணுயிர் எதிர்ப்பிகளைப் பயன்படுத்துவர்.

## படிமங்கள்

 Image:Illu repdt male.jpg|ஆண் இனப்பெருக்கத் தொகுதி.
 Image:Illu testis 1b.jpg|விந்துச் சுரப்பி
 Image:Mesorchium.svg|Schematic drawing of a cross-section through the vaginal process.



## மேற்கோள்கள்


பகுப்பு:உயிரணுவியல்
பகுப்பு:ஆண் இனப்பெருக்கத் தொகுதி
விந்து வெளியேற்றுக் குழாய்

**விந்து வெளியேற்றக் குழாய் ** (*Vas Deferens*) அல்லது  **விந்து நாளம் **(*ductus deferens*) மனித உடலில் ஆண் இனப்பெருக்கத் தொகுதியின் ஓர் உறுப்பு.   இவை விந்துச் சுரப்பிக்கு ஒன்றாக இரண்டு உள்ளன.  இவை விந்து நாளத்திரளின் முடிவுப் பகுதியில் தோன்றும். விந்துச் சுரப்பியின் பின்புறத்தில் மேல்நோக்கி அமைந்திருக்கும். தசைக் குழாய்களான இவற்றைச் சுற்றி மென்மை தசைகள் உள்ளன.  இடது மற்றும் வலது நாளத்திரள்களை  விந்து பீச்சுக்குழல்களுடன் இணைத்து விந்தணுக்களை கடத்த உதவும் இவை சுமார் 30 செ.மீ நீளமுள்ளவை.

இப்பகுதி இரத்தக் குழாய்கள், நரம்புகளை நெருங்கியுள்ளது. இவைகள் அனைத்தும், தசைகளுடன் ஒருங்கிணைந்து இடுப்பு பகுதியினை அடைகின்றன. இத்தொகுப்பிற்கு விந்தகக் கற்றை என்று பெயர். விந்து நாளத்தின் முடிவுப் பகுதி ஆம்புல்லா எனும் அகன்ற பகுதியாகயுள்ளது. இங்குள்ள மென்மைத் தசைகள் சுருங்கி-விரியும் தொடரியக்கம் கொண்டவை. இவ்வியக்கம் விந்து செல்களைக் கடத்த உதவும்.

விந்து தள்ளலின் போது விந்து வெளியேற்றக் குழாய்களின் மென்தசைகள் சுருங்குகின்றன. இதனால் விந்தணு ஆண்குறியை நோக்கி தள்ளப்படுகிறது. விந்தணு வெளியேற்றக் குழாயிலிருந்து சிறுநீர்க் குழாயை அடைகிறது. பிற ஆண் இனப்பெருக்கத் தொகுதி சுரப்பிகளும் இதே நேரத்தில் தள்ளப்படுகின்றன.

கருத்தடையின் ஒரு முறையாக இந்த இரு விந்து நாளங்களும் அறுவை சிகிட்சை மூலம் வெட்டப்பட்டு மூடப்படுகின்றன. இது விந்துக் குழாய் வெட்டு என அறியப்படுகிறது. இதனால் விந்தணு வெளியேற இயலாது. இது பொதுவாக நிலைத்த மாற்றம் எனினும் சில நேரங்களில் இதனை மீளமைக்க முடியும். சில சமயங்களில் அறுவை மருத்துவர் குழாய்களை வெட்டாது விந்தணு வெளியேற்றத்தைத் தடுக்குமாறு தடையொன்றை ஏற்படுத்துவதும் உண்டு.

பகுப்பு:ஆண் இனப்பெருக்கத் தொகுதி
பகுப்பு:உயிரணுவியல்
புதூர்

**புதூர்** என்ற பெயரில் உள்ள கட்டுரைகள்.
## இந்தியா

### தமிழ்நாடு
* புதூர் (செங்கோட்டை) (புதூர் (S))
* புதூர் (விளாத்திகுளம்)
* புதூர், அரக்கோணம் வட்டம்
* புதூர், அரூர் வட்டம்
* புதூர், ஊத்தங்கரை வட்டம்
* புதூர்நாடு, திருப்பத்தூர் வட்டம்
* வி. புதூர்
* புதூர், ஈரோடு வட்டம்
* புதூர், கோபிசெட்டிப்பாளையம் வட்டம்
* புதூர், ஒட்டன்சத்திரம் வட்டம்
* புதூர், மணப்பாறை வட்டம்
* புதூர், தஞ்சாவூர் வட்டம்
* புதூர் ஊராட்சி (புதுக்கோட்டை)
* புதூர் ஊராட்சி ஒன்றியம்
* புதூர், பழனி வட்டம்
* புதூர், ஒரத்தநாடு வட்டம்
* புதூர், காரைக்குடி வட்டம்
* புதூர், விருதுநகர் வட்டம்
* புதூர், திருநெல்வேலி வட்டம்
* புதூர், காட்பாடி வட்டம்
* புதூர், வேலூர் வட்டம்
* புதூர், மண்ணார்க்காடு வட்டம்
* புதூர், ஆத்தூர் வட்டம்
* புதூர், திருச்செங்கோடு வட்டம்
* புதூர், குளித்தலை வட்டம்
* புதூர், திருக்குவளை வட்டம்
* புதூர், அம்பத்தூர்
* புதூர். வி ஊராட்சி (விழுப்புரம் மாவட்டம்)
* புதூர் ஊராட்சி

### கேரளம்
* புதூர், பாலக்காடு மாவட்டம்
* புதூர், திருச்சூர் மாவட்டம்
* புதூர், கொல்லம் மாவட்டம்

## இலங்கை
* புதூர் (மட்டக்களப்பு)
* புதூர் (முல்லைத்தீவு)

:புதூர் என்ற சொல்லை பெயரின் பாகமாக கொண்டுள்ள ஊர்கள்:
* புதூர் பாண்டியாபுரம் ஊராட்சி
* புதூர் புங்கனி ஊராட்சி
* புதூர்செக்கடி ஊராட்சி
* புதூர்செங்கம் ஊராட்சி
* புதூர்நாடு ஊராட்சி
* புதூர்பாளையம் ஊராட்சி
* புதூர் உத்தமனூர் ஊராட்சி
* சித்திரப்பட்டி புதூர்
* அமராவதி புதூர்
* சி. புதூர் ஊராட்சி
பெண்கள் விடுதலை முன்னணி

**பெண்கள் விடுதலை முன்னணி** என்பது தமிழ்நாட்டில் இயங்கும் ஒர் இடதுசாரி அமைப்பின் பெண்கள் விடுதலைக்கான அமைப்பாகும்.  வரதட்சனைக் கொடுமை, பெண்களுக்கு எதிரான அரசின் முடிவுகள் போன்றவற்றுக்கு எதிராக இந்த அமைப்பின் செயற்பாடுகள் அமைகின்றன.

பகுப்பு:தமிழ்நாட்டு இடதுசாரி அமைப்புகள்
பாலா (திரைப்படம்)

***பாலா***  2002 இல் வெளிவந்த தமிழ்த் திரைப்படமாகும். ஷாம் நடித்த இப்படத்தை தீபக் இயக்கினார்.

## வகை
அதிரடித் திரைப்படம்

## கதை
மகிழ்ச்சியான குடும்பத்தில்  பிறந்த ஒரு இளைஞன் பாலா, சந்தர்ப்பவசத்தால் ஒரு அடியாளாக தாதாவிடம் சேர்கிறான்.  அந்த தாதாவின் எதிரியின் மகளைக் காதலிப்பதைப்  போல் நடிக்குமாறு அவனின் தலைவர் சொல்லும்போது, அவன் அப்பெண்ணை நிஜமாகவே காதலிக்கிறான்.  இரு தாதாக்களும்  இணைந்துவிட முடிவெடுக்கும் போது பாலா அவர்கள் இருவருக்கும் எதிரியாகி விடுகிறான். காதல் ஜெயித்ததா தாதாக்கள் ஜெயித்தார்களா என்று சொல்லும் கதை.

## வெளி இணைப்புகள்
* http://www.cinesouth.com/cgi-bin/filmography/newfilmdb.cgi?name=bala 
* 

பகுப்பு:2002 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சார்லி நடித்த திரைப்படங்கள்
பெப்சின்

**பெப்சின்** செயலற்ற நிலையில் பெப்சினோஜன் எனும் பொருளாகச் இரைப்பையில் சுரக்கப்படும் ஒரு என்சைம் ஆகும்.HCL ன் இயக்கத்தால் பெப்சினோஜனானது பெப்சினாக மாறும். பெப்சின் நீரால் பகுத்தல் முறையில் புரோட்டீன்களை உடைத்து பெப்டோன்களாக மாற்றும்.
அமிலத்தன்மையில் இச்செயல்பாடு மிகச் சிறப்பாக அமைந்திருக்கும்.

புரோட்டீன்கள் + பெப்சின் = பாலிபெப்டைடுகள் + பெப்டோன்கள்

பகுப்பு:வேதியியல்
ரெனின்

**ரீனின்** (Renin) அல்லது **ரெனின்** என்ற நொதியம் பால் புரதமாகிய கேசினோசனை கரயா தன்மை கொண்ட கேசின் எனும் பொருளாக மாற்றும். கால்சியம் அயனிகளின் முன்னிலையில் கேசினானது கரயாத கால்சியம்-கேசின் கூட்டுப் பொருளாக (தயிர்) மாறுகிறது. தொடரும் குடல் அலைவு இயக்கங்களால் இரைப்பையில் உணவு மென்மையாகிறது. சுவர் இயக்க வேகமானது மின் தூண்டல் சீர் இயக்கத்தினைப் பொருத்து அமையும். மேலும் இவ்வியக்கம் நரம்பு மற்றும் இயக்குநீர்களால் கட்டுப்படுத்தப்படும். இரைப்பையிலிருந்து கீழிறங்கும் உணவிற்கு இரைப்பைப் பாகு என்று பெயர். இப்பாகு குறிப்பிட்ட இடைவெளிகளில் சிறுகுடலினுள் நுழையும்.

பகுப்பு:நொதியியல்
பகுப்பு:இயக்குநீர்
விழுங்குதல்

**விழுங்குதல்** ஓர் சிக்கலான அனிச்சைச் செயலாகும்.இதனை முகுளத்தில் உள்ள விழுங்குதல் மையம் கட்டுப்படுத்துகிறது.விழுங்குதலில் மென்மையான மேலண்ணமும், குரல்வளையும் (Larynx)உயர்த்தப்படும். நாக்கு, உணவைத் தொண்டையினுள் திணிக்கும். மூச்சுக்குழல்
மூடியானது மூச்சுக்குழலை மூடியவுடன் உணவு மெதுவாக, உணவுக் குழலினுள் இறங்கும்.உணவுக் குழலில் உணவு இறங்குதல் மேல்புறத்திலுள்ள உணவுக் குழல் சுருக்குத் தசைகளின் தளர்ச்சியால் ஏற்படும். பின் உணவு மெதுவாக இறைப்பையை நோக்கி இறங்கும். இதற்கென உணவுக்குழலில் கீழ் நோக்கி இறங்கும் அலை இயக்கங்கள் ஏற்படும். உணவுக் குழலில் அடுத்தடுத்துச் சுருக்கம் தளர்ச்சிகளாகத் தோன்றும் குழல் சுவர் இயக்கத்திற்குக் குடல் அலைவு என்று பெயர். மேலிருந்து தோன்றும் ஓர் அலைவு இறைப்பையை வந்தடைய எடுத்துக் கொள்ளும் கால அளவு 9 செகண்டுகள் ஆகும். குடல் அலைவு தோன்றுதலால் ஒருவர் தலைகீழ் நிலையிலும் உணவினை விழுங்க இயலும்.

## மேற்கோள்கள்

பகுப்பு:தன்னியல்பு வினைகள்
பித்தநீர்

**பித்தநீர்** பழுப்புடன் பச்சை நிறமுடையது. இது கல்லீரலிருந்து தோன்றும் காரப்பொருளாகும். பித்தப்பையில் சேகரிக்கப்பட்டுப் பித்தநாளத்தின் வழியே முன் சிறுகுடலை அடையும். பித்த நீரில் நீர், கோழைப் பொருள், உப்புகள், கொலஸ்ட்ரால், பித்த நிறமிகள், பித்த நீர் உப்புகள் போன்றவையுள்ளன. பித்த நீர் உப்புகள் பெரிய கொழுப்புப் பொருட்களைச் சிறிய கொழுப்புத் திவலைகளாக மாற்றுகின்றன.

பகுப்பு:உடலியங்கியல்
பகுப்பு:சமிபாட்டுத்தொகுதி
கணைய நீர்

இது காரத்தன்மையுள்ளது (ph 7 முதல் 8). கணைய நீரின் என்சைம்களாக டிரிப்சின், கைமோடி ரிப்சின் உள்ளன. இவை இரண்டும்
டிரிப்சினோஜன், கைமோடிரிப்சினோஜன் எனும் நிலையில் சுரக்கப்படும். இவற்றை என்டிரோகைனேஸ் எனும் சிறுகுடல் நீரில் உள்ள பொருள் இயங்கும் நிலையிலுள்ள டிரிப்சின், கைமோடிரிப்சினாக மாற்றுகிறது. மேலும் கணைய நீரில் அமிலேஸ், லைப்பேஸ் (ஸ்டியாப்சின்) கார்பாக்சி பெப்டிடேஸ், நியூக்ளியேஸ் போன்ற என்சைம்களும் உள்ளன. அமிலேஸ் நொதி ஸ்டார்ச்சினை மால்ட்டோசாக பகுக்கும். டிரிப்சின், கைமோடிரிப்சின், கார்பாக்சிபெப்டிடேஸ், நொதிகள், புரோட்டீன்களைச் செரிக்கும் புரோட்டியேசுகளாகும். இவை பா-பெப்டைடுகளை பெப்டோன்கள், சிறிய பெப்டைடுகள், அமினோ அமிலங்களாகச் சிதைவுறச் செய்கின்றன. லைப்பேஸ், கொழுப்பின் டிரைகிளிசரைடுகளை கொழுப்பு அமிலம், கிளிசராலாகப் பிரிக்கும்.

## மேற்கோள்கள்

பகுப்பு:உயிர்வேதியியல்
பகுப்பு:சமிபாட்டுத்தொகுதி
பகுப்பு:அகச்சுரப்பித் தொகுதி
அட்லஸ்

*அட்லசு (வரைபடம்).
*அட்லசு (தொன்மவியல்).
*அட்லஸ் (எலும்பு).
1506

**1506** (**[[ரோம எண்ணுருக்கள்|MDVI]]**) ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 22 - திருத்தந்தை இரண்டாம் ஜூலியசுவின் அரண்மனைப் பாதுகாப்புப் பணிக்காக சுவிட்சர்லாந்து இராணுவத்தினர் வத்திக்கன் வந்தனர்.
* ஆகஸ்ட் 19 - போலந்தின் மன்னனாக முதலாம் சிகிசுமண்ட் முடிசூடினான்.

### நாள் அறியப்படாதவை
* இத்தாலி மீதான பிரெஞ்சுப் படையெடுப்புக்கு எதிரான போரில் திருத்தந்தை இரண்டாம் ஜூலியசு தனது படையினருக்குத் தலைமை வகித்தார்.

## பிறப்புகள்
* ஏப்ரல் 7 - பிரான்சிஸ் சவேரியார், இசுப்பானியப் புனிதர் (இ. 1552)
* தான்சேன், இந்துஸ்தானி இசை வளர்ச்சிக்குப் பங்காற்றியவர் (இ. 1589)

## இறப்புகள்
* மே 20 - கிறிஸ்தோபர் கொலம்பஸ், இத்தாலிய நாடுகாண் பயணி (பி. 1451)
* அழகன் பெருமாள் பராக்கிரம பாண்டியன், பாண்டிய மன்னன் (1473 - 1506)

## 1502 நாட்காட்டி

## மேற்கோள்கள்

*
மோகிசம்

**மோகிசம்** அல்லது மோகியியல் சீனாவில் போர்க் காலத்தில் (Warring States Period) உருவாகிய ஒரு முக்கிய சமூக, சமய, மெய்யியல் இயக்கம் ஆகும். அக் காலத்தில் உருவாகிய நான்கு முக்கிய மெய்யியல்களில் இதுவும் ஒன்றாகும். மற்றயவை கன்பூசியம், டாவோயிசம், சட்டவியல் ஆகியவை. சீனாவின் அதி செல்வாக்குப் பெற்ற கன்பூசியத்தை எதிர்த்து மோசிய கொள்கைகள் அமைகின்றன.

இது கிமு 470 - கிமு 391 ஆண்டு காலப் பகுதியில் வாழ்ந்த மோகி அவர்களின் மெய்யியலை அடிப்படையாகக் கொண்டது. முறை வழியான வாதங்களை முன்வைத்த முதல் சீன மெய்யியல் பிரிவு இதுவாகும்.

## மேற்கோள்கள்


பகுப்பு:மோகிசம்
சட்டவியல் (சீன மெய்யியல்)

**சட்டவியல்** சீனாவின் போரிடும் நாடுகள் காலத்தில் (*Warring States Period*) உருவாகிய ஒரு அரசியல் மெய்யியல் பிரிவு ஆகும். அக்காலத்தில் உருவாகிய நான்கு முக்கிய மெய்யியல்களில் இதுவும் ஒன்றாகும்.

எல்லா மனிதர்களும் கெட்டவர்கள், ஒழுங்கைப் பேண அவர்கள் கட்டுப்படுத்தப்பட வேண்டியவர்கள் என்பது இம்மெய்யியலின் சாரம்சம் ஆகும்.  அரசினதும், ஆட்சியாளர்களினதும் அதிகாரத்தை பலப்படுத்த உதவும் கொள்கையாக இது விளங்குகிறது.  ஹான் ஃபெய் சி (*Han Fei Zi*), ஷாங் பிரவின் நூல் (*The Book of Lord Shang*) ஆகியவை இவ்வகை இம்மெய்யியலின் அடிப்படை நூல்கள்.

பகுப்பு:சட்டவியல் (சீன மெய்யியல்)
இரட்டைச்சர்க்கரை

**இரட்டைச்சர்க்கரைகள்** (*Disaccharide*) இரண்டு ஒற்றைச்சர்க்கரைகளின் இணைப்பால் ஆனவை ஆகும். இச்சர்க்கரைகள் பால், சர்க்கரையில் உள்ளன.

மூன்று வகை இரட்டைச்சர்க்கரைகள் உண்டு. அவை
* **மால்ட்டோசு**
* **சுக்குரோசு** மற்றும்
* **[[லாக்டோசு]]**

மால்ட்டோசு (Maltose) இரண்டு குளுக்கோசு மூலக்கூறுகளின் இணைப்பால் ஆனது. இவை முளைத்த தானியங்களில் காணப்படும். சுக்குரோசு என்பது ஒரு  குளுக்கோசு மூலக்கூறும், ஒரு புருக்டோசு மூலக்கூறும் இணைந்து உருவாவதாகும். இது கரும்புச் சாற்றில் காணப்படும்.  லாக்டோசு என்பது ஒரு குளுக்கோசு மூலக்கூறும், ஒரு காலக்டோசு மூலக்கூறும் இணைந்து உருவாவது ஆகும். இது அனைத்து வகைப் பாலிலும் காணப்படும்.

## மேற்கோள்கள்

பகுப்பு:இரட்டைச்சர்க்கரைகள்
பெயரியல் (சீன மெய்யியல்)

**பெயரியல்** அல்லது ஏரணவாதிகள் அல்லது தர்க்கவாதிகள் என்பது சீன மெய்யியலின் ஒரு பிரிவு. மோகிச மெய்யியலில் இருந்து விருத்தி பெற்ற இப் பிரிவு, இந்திய Nyaya மற்றும் கிரேக்க sophists or dialecticians ஆகியவற்றோடு ஒப்பிடத்தக்கது. 

## நூல்கள்
* Kungsun Lung Tzu
* Chapter 33 of Chuang Tzu (Zhuangzi). 

## தர்க்கவாதிகள்
* Hui Shi
* Gongsun Long

பகுப்பு:சீன மெய்யியல்
எலும்பு முறிவு

எலும்பு உடைதல் அல்லது கீறலுறுதல் **எலும்பு முறிவு** (இலங்கை வழக்கு: **என்பு முறிவு**) எனப்படும். விபத்தினால் எலும்பு முறிவு அல்லது எலும்புகளில் காயம் படுதல்
போன்றவை இன்றைய தொழில் வளர்ச்சி பெற்ற நாளில் அதிகரித்துக் கொண்டு வருகிறது. மேலும், உலகமெங்கும் விபத்துக்கள் உயிர்கொல்லி நிகழ்வு களாகியுள்ளன. கி.மு. 14ம் நூற்றாண்டில், ஹிப்போகிரட்ஸ் கை, கால்களில் எலும்பு முறிவு சிகிச்சை பற்றி விளக்கினார். இந்தியாவில், இன்றும் பாரம்பரியமாக எலும்பு முறிவிற்குச் சிகிச்சையளிப்பவர்கள் உள்ளனர். எலும்பு முறிவிற்கு நவீனக்
காலச் சிகிச்சையும் உள்ளன. இவைகள் அறிவியல் சார்ந்த, நேர்த்தியான சிகிச்சைகளாகும். 

**ஆலம்பால் தைலம்(Alampal oil)**

ஆலம்பால் நல்லெண்ணெய் தெற்றி வேர் நன்னாரி வேர் சிவதை வின் பிசின் இவற்றை பொடி செய்து தைல பதமாக காட்சி தடவி வர அடிபட்ட காயம் வீக்கம் வேதனை எலும்பு முறிவு போன்றவற்றிற்கு பயன்படுகிறது

## எலும்பு முறிவின் வகைகள்
### பச்சைக் கொம்பு முறிவு
இவ்வகை எலும்பு முறிவு குழந்தைகளுக்கு ஏற்படுகிறது. இதில் முறிவு முழுமையற்றதாகவும், கார்டெக்சின் ஒரு பகுதி ஒட்டிய நிலையிலும் காணப்படும்.
### மூடிய முறிவு
இவ்வகை முறிவினால் ஏற்படும் இரத்தக் கட்டு வெளியில் காணப்படுவதில்லை.
### திறந்த முறிவு
இவ்வகை முறிவினால், ஏற்படும் இரத்தக் கட்டு, திறந்த காயத்தின் வழியாக வெளியில் நன்கு தெளிவாகக் காணப்படும். இது ஒரு மிக மோசமான காயம். இதன் வழியாகக் கேடு விளைவிக்கும் கிருமிகள் உடலிற்குள் நுழையும் அபாயம் உண்டு.
### நோய்நிலை முறிவு
மெலிந்த எலும்புகளில் ஏற்படும் ஒரு சிறிய மோதல், இம்முறிவிற்குக் காரணமாகிறது. இது ஹைபர்
பாராதைராய்டிசத்தின் விளைவால் ஏற்படுகிறது.
### அழுத்த முறிவு
தொடர்ச்சியாக, நீண்ட காலத்திற்கு, எலும்பின் ஓரிடத்தில் ஏற்படும் அழுத்தம், இவ்வகை முறிவிற்குக் காரணமாகும்.
### பிறப்பு முறிவு
குழந்தை பிறக்கும் தருவாயில், குழந்தையின் உடலில் ஏற்படும் முறிவு, பிறப்பு முறிவு எனப்படும்.

## எலும்பு முறிவு ஏற்படும் விதம்
நேரடியாகவோ அல்லது மறைமுகமாகவோ எலும்பின் மீது ஏற்படும் மோதலே எலும்பு முறிவிற்குக் காμணமாகும். நேரடி மோதலினால், எந்த இடத்தில் மோதல் நடைபெறுகிறதோ அந்த இடத்தில் எலும்பு முறிவு ஏற்படுகிறது. மறைமுக மோதலினால், ஓரிடத்திலிருந்து மற்றொரு இடத்திற்கு, மோதலினால் ஏற்பட்ட அழுத்தம் கடத்தப்பட்டு வேறு இடத்தில் எலும்பு முறிவு ஏற்படுகிறது. எலும்பின் மீது ஏற்படும் சுழற்சி அல்லது எலும்பின் திருகல்,சரிவான (oblique) எலும்பு முறிவை ஏற்படுத்துகிறது. எலும்பு முறிவு எவ்வாறு ஏற்பட்டது என்பதைத் தெரிந்து கொள்வது மிகவும் அவசியம். அதன் மூலம், எலும்பு முறிவுப் பகுதி மேலும் மோசமாகாமல் தடுக்க முடியும். ஒருவர் தென்னை மரத்திலிருந்தோ அல்லது உயரமான கட்டிடத்திலிருந்தோ கீழே விழுந்தால் எலும்புகளில் முறிவு ஏற்படும். இதில் ஏற்படும் எலும்பு முறிவு நேரடியாக ஏற்பட்டது. இதன் பக்க விளைவாக முதுகெலும்புத் தொடரில் ஏற்படும் எலும்பு முறிவு மறைமுக மோதலினால் தோன்றியதாகும்.

பகுப்பு:எலும்பு இயல்
பகுப்பு:மருத்துவம்
திருச்சி லோகநாதன்

**திருச்சி லோகநாதன்** (*Thiruchi Loganathan*; 24 சூலை 1924 - 17 நவம்பர் 1989) தமிழ்த் திரைப்பட முதல் பின்னணிப் பாடகர். பல திரையிசைப் பாடல்களைப் பாடியவர்.

## வாழ்க்கைச் சுருக்கம்
திருச்சி மலைக் கோட்டை மாநகரில் நகைத்தொழில் செய்த சுப்ரமணியன் என்பவருக்கு மகனாகப் பிறந்தவர் லோகநாதன். இவர் பெயரில் உள்ள T என்ற எழுத்து திருச்சிராப்பள்ளியைக் குறிப்பதாகும்.

நடராஜன் என்பவரிடம் முறையாக இசை பயின்றார். சிறுவயதில் ஜி. ராமநாதன் இசையமைத்த பாடல்களை விருப்பமாகப் பாடுவார்.

லோகநாதன் நகைச்சுவை நடிகை சி. டி. ராஜகாந்தத்தின் மகள் ராஜலெட்சுமி என்பவரை மணம் புரிந்தார். இவர்களுக்கு டி. எல். மகராஜன், தீபன் சக்ரவர்த்தி  ('பூங்கதவே தாழ் திறவாய்' என்ற பாடலை நிழல்கள் திரைப்படத்தில் பாடியவர்), தியாகராஜன் என மூன்று ஆண் பிள்ளைகள் உள்ளனர்.

## திரைப்படங்களில்
இவர் பாடிய முதல் திரைப்பட பாடல் *காசினிலே நாங்கள் வாழ்வதே* எனத் தொடங்கும் பாடல், 1947 இல் எம். ஜி. ராமச்சந்திரன் கதாநாயகனாக நடித்த முதல் படமான ராஜகுமாரியில் எஸ். எம். சுப்பையா நாயுடுவின் இசையமைப்பில் கே. வி. ஜானகியோடு இணைந்து பாடினார். தொடர்ந்து கஞ்சனில் *பிச்சைக்காரன் ஆனேன்*, *அத்தை மகளே நில்லாய்*, *நீலவான் நிலவே* ஆகிய பாடல்களையும், அபிமன்யுவில் சகாதேவனாக நடித்தும் இருக்கிறார்.

## திருச்சி லோகநாதன் பாடிய பாடல்கள்
*கல்யாண சமையல் சாதம் (மாயா பஜார்)
*ஆசையே அலைபோலே (தை பிறந்தால் வழி பிறக்கும்)
*அடிக்கிற கைதான் அணைக்கும் (வண்ணக்கிளி)
*என்று தணியும் இந்த சுதந்திர தாகம் (கப்பலோட்டிய தமிழன்)
*உலவும் தென்றல் காற்றினிலே (மந்திரி குமாரி)
*புருஷன் வீட்டில் வாழப்போகும் பெண்ணே (பானை பிடித்தவள் பாக்கியசாலி)
*வில்லேந்தும் வீரரெல்லாம் (குலேபகாவலி)
*பொன்னான வாழ்வு (டவுன்பஸ்)

## பாடல்கள் இடம்பெற்ற திரைப்படங்கள்
# பட்டினத்தார் (1962 திரைப்படம்)

## குறிப்பிடத்தகுந்த இரண்டு நிகழ்வுகள்
* நகைச்சுவை நடிகர் கே. ஏ. தங்கவேலு வீட்டு நவராத்திரி கொலுவில் மதுரை சோமு பாடிய பாடலை இரசித்து தான் கையில் வைத்திருந்த வெள்ளி வெற்றிலைப் பெட்டியைப் பரிசளித்தார்.
*  சிவாஜிகணேசன் நடித்த தூக்குத் தூக்கி திரைப்படத்தில் இடம்பெற்ற 8 பாடல்களையும் வாய்ப்பு வந்தபோது ஒரு பாடலுக்கு ரூ 500 சம்பளம் கேட்டார். தயாரிப்பாளர்கள் சம்பளத்தைக் குறைக்கச் சொல்ல "மதுரையிலிருந்து புதுசா ஒருத்தர் வந்திருக்கார், அவரை பாடச் சொல்லுங்க" என்று கூறிவிட்டார். திருச்சி லோகநாதன் சுட்டிக்காட்டிய அந்த மதுரைக்காரர் டி. எம். சௌந்தரராஜன் ஆவார்.

## மேற்கோள்கள்

## வெளி இணைப்புகள்
*லோகநாதன் பாடல்கள்

பகுப்பு:1924 பிறப்புகள்
பகுப்பு:1989 இறப்புகள்
பகுப்பு:திருச்சிராப்பள்ளி இசைக்கலைஞர்கள்
பகுப்பு:இந்தியத் திரைப்படப் பாடகர்கள்‎
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:ஊர்ப் பெயரால் அறியப்படும் மக்கள்
சின் அரசமரபு

**சின் அரசமரபு** (*Qin Dynasty*, ; tɕʰǐn tʂʰɑ̌ʊ̯) கிமு 221 இருந்து 206 வரை சீனா வட மேற்குப் பகுதியை ஆண்ட வம்சம் ஆகும். 15 ஆண்டுகளே நிலைத்தாலும் சீன வரலாற்றில் முக்கிய தாக்கத்தை இது ஏற்படுத்தியது. இக் காலப் பகுதியில் சட்டவாதம் தவிர்த்த பல சீன செவ்வியல் ஆக்கங்கள் அழிக்கப்பட்டன.

பகுப்பு:சின் அரசமரபு
பகுப்பு:சீன அரசமரபுகள்
சியா அரசமரபு

**சியா அரசமரபு** சீன வரலாற்றுப் பதிவுகளின் படி சீனாவை ஆட்சி செய்த முதலாவது அரசமரபு ஆகும்.  கிமு சுமார் 2000 ஆண்டுகளுக்கு முன் இந்த அரச மரபு ஆட்சிக்கு வந்தது.  மரபு வழிச் செய்திகளின் படி இந்த அரசமரபு கிமு 2205 இருந்து 1766 சிறப்புற்று இருந்ததாக கூறப்படுகிறது.

## வெளி இணைப்புகள்
*சீன வரலாறு 
*சியா அரசமரபு

பகுப்பு:சீன அரசமரபுகள்
சாங் அரசமரபு

சீன மரபுவழி வரலாற்றுப் பதிவுகளின் படி **சாங் அரசமரபு** சீனாவை ஆண்ட இரண்டாவது அரசமரபு ஆகும். Xia Shang Zhou Chronology Project கருத்தின் படி இந்த அரசமரபு சீனாவை கிமு 1600 - 1046 காலப் பகுதியில் ஆட்சி செய்தது. இந்த வம்சத்தைப் பற்றிய தகவல்கள் பண்டங்களில் பொறிக்கப்பட்ட கல்வெட்டுக்களில் இருந்தும், விலங்கு ஓடுகளில் எழுதப்பட்ட சீன எழுத்துப் படங்களில் இருந்தும் கிடைக்கின்றன. மொழி வரலாற்றில், மிக தொன்மக் காலத்தில் கிடைத்த எழுத்து ஆதாரங்களில் இக்காலத்தவையும் அடங்கும்.

பகுப்பு:சாங் அரசமரபு
பகுப்பு:ஆசியாவின் முன்னாள் நாடுகள்
நூறு சிந்தனைப் பள்ளிகள்

**நூறு சிந்தனைப் பள்ளிகள்** (The Hundred Schools of Thought) என்பது கிமு 770 - 221 காலப் பகுதியில் சீனாவில் இருந்த மெய்யிலாளர்கள், அவர்களின் சிந்தனைப் போக்குகள், பள்ளிகள் ஆகியவற்றைச் சுட்டுகிறது. இக் காலப் பகுதி போர்களையும் பல்வேறு சமூக அரசியல் நெருக்கடிகளையும் கொண்டிருந்தது எனினும், மெய்யியல் சிந்தனை நோக்கில் சீனாவின் பொற்காலப் பகுதியாக கருதப்படுகிறது. சீனாவின் சிறந்த மெய்யியலாளர்களான கன்பூசியசு, லா ஒசி, மோகி, யாங் சூ, மென்சியசு போன்றோர் இக் காலப் பகுதியைச் சேர்ந்தவர்கள்.

## மதிப்புக்குரிய வரலாற்றாளரின் ஆவணப் பதிவுகள் குறிப்பிடும் பள்ளிகள்
* கன்பூசியம்
* சட்டவியல் (சீன மெய்யியல்)
* தாவோயியம்
* மோகிசம்
* இயற்கையாளர்கள் சிந்தனைப் பள்ளி
* பெயரியல் (சீன மெய்யியல்) (ஏரணவாதிகள்)

## ஆன்சூ (ஆன்களின் நூல் - Han Shu) குறிப்பிடும் பள்ளிகள்
* இராசதந்திரிகளின் பள்ளி
* உழவர் சிந்தனைப் பள்ளி
* பல்வகைச் சிந்தனைகளின் பள்ளி
* சிறு பேச்சுப் பள்ளி

## பிற பள்ளிகள்
* யாங்கியம்
* படைத்துறைப் பள்ளி

## மேற்கோள்கள்


பகுப்பு:சீன மெய்யியல்